Marele Premiu al Thailandei de MotoGP, amânat din cauza epidemiei de coronavirus.
Marele Premiu al Thailandei a fost amânat din cauza noului coronavirus. A doua etapă din Moto GP ar fi trebuit să aibă loc la data de 22 martie. Şi prima etapă a sezonului, Marele Premiu al Qatarului, a fost amânată.
Ministrul Sănătăţii Publice Anutin Charnvirakul a anunţat că Marele Premiu al Thailandei de MotoGP va fi amânat din cauza epidemiei cu noul coronavirus. A doua etapă din MotoGP ar fi trebuit să se desfăşoare la data de 22 martie, în provincia Buri Ram.Această decizie vine la puţin timp după ce şi prima etapă din Moto GP, Marele Premiu al Qatarului, a fost amânată.Charnvirakul a menţionat că decizia amânării evenimentului a fost luată în cadrul unei şedinţe organizate de comisia de organizatori.Este necesar să amânăm Marele Premiu al Thailandei, programat pentru data de 22 martie, pentru o perioadă nedeterminată, după ce Covid-19 a fost declarată o maladie extrem de periculoasă ce se poate transmite cu uşurinţă şi care are un impact global. Decizia luată reflectă seriozitatea guvernului în abordarea acestei probleme, a declarat Anutin Charnvirakul potrivit Bangkok Post.Vestea amânării Marelui Premiu al Thailandei vine după ce şi Marele Premiu al Qatarului a fost amânat. Deşi cursa din categoria MotoGP a fost amânată la Qatar, cursele de Moto2 şi Moto3 se vor desfăşura conform planificării.